ଭୁବନେଶ୍ୱର, ଡିସେମ୍ବର ୨(ଲୋକାଲ ୱାୟାର): ରିଲାଏନ୍ସ ପେଟ୍ରୋଲ ପମ୍ପ୍ ଡିଲରସିପ୍ କରାଇ ଦେବାକୁ ଜାଲ୍ ୱେବସାଇଟ ମାଧ୍ୟମରେ ପ୍ରତିଶ୍ରୁତି ଦେଇ ଢେଙ୍କାନାଳ ଜିଲ୍ଲା ଭୁବନର ଜଣେ ବ୍ୟକ୍ତିଙ୍କ ଠାରୁ ୪୦ ଲକ୍ଷ ୪୫ ହଜାର ଟଙ୍କା ଠକି ନେଇଥିବା ଅଭିଯୋଗରେ ବିହାରର ହାୱାଇ ଅଦା ଥାନାଞ୍ଚଳରୁ ୩ ଜଣ ସାଇବର ଠକଙ୍କୁ ଗିରଫ କରାଯାଇଥିବା ଓଡ଼ିଶା କ୍ରାଇମବ୍ରାଞ୍ଚର ଜଣେ ଅଧିକାରୀ ସୋମବାର ସୂଚନା ଦେଇଛନ୍ତି ।
ଏଭଳି ସାଇବର ଠକେଇର ଶିକାର ହୋଇଥିବା ନେଇ ଭୁବନର ଓମ ପ୍ରକାଶ ମିଶ୍ର ଗତ ଜାନୁଆରୀ ୩ ତାରିଖରେ କ୍ରାଇମବ୍ରାଞ୍ଚର ସାଇବର ଥାନାରେ ଅଭିଯୋଗ କରିବା ପରେ ଏହାର ତଦନ୍ତ ଆରମ୍ଭ ହୋଇଥିଲା ।
ଅଭିଯୋଗରୁ ପ୍ରକାଶ, ଏକ ୱେବସାଇଟ ମାଧ୍ୟମରେ ରିଲାଏନ୍ସ ପେଟ୍ରୋଲ ପମ୍ପ ଡିଲରସିପ୍ ଆହ୍ୱାନ କରାଯାଇଥିବା ଦେଖି ସେ ୨୦୧୮ ନଭେମ୍ବର ୧ ତାରିଖରେ ଆବେଦନ କରିଥିଲେ ଏବଂ ସେହିମାସ ୨ ଓ ୩ ତାରିଖରେ ଏହାର ଉତ୍ତର ମଧ୍ୟ ପାଇଥିଲେ ।
ଏହାପରେ ନିଜକୁ ଅଙ୍କିତ ଅଗ୍ରୱାଲ ନାମକ ବ୍ୟକ୍ତି ଫୋନ୍ କରି ପଂଜିକରଣ ଦେୟ ଜମା କରିବାକୁ କହିଥିଲେ ।
କଥା ଅନୁଯାୟୀ ଓମ୍ ପ୍ରକାଶ ସେହି ନଭେମ୍ବର ୧୨ ଓ ୧୫ ତାରିଖରେ ଯଥାକ୍ରମେ ୨୯ ହଜାର ୫ଶହ ଓ ୮୮ ୫ଶହ ଟଙ୍କା ସେଣ୍ଟ୍ରାଲ ବ୍ୟାଙ୍କ ଅଫ ଇଣ୍ଡିଆରେ ଥିବା ରିଲାଏନ୍ସ ପେଟ୍ରୋଲିୟମ ଲିମିଟେଡ ଆକାଉଣ୍ଟରେ ଜମା କରିଥିଲେ ।
ଏହାପରେ ତାଙ୍କ ଠାରୁ ଲାଇସେନ୍ସ ଫି', ବୀମା ଫି', ଡିପୋଜିଟ୍ ଏବଂ କ୍ରେଡିଟ ଡିପୋଜିଟ୍ ଫି' ବାବଦକୁ ଭିନ୍ନ ଭିନ୍ନ ସମୟରେ କାନାରା ବ୍ୟାଙ୍କର ଭିନ୍ନ ଭିନ୍ନ ଆକାଉଣ୍ଟରେ ୩୯ ଲକ୍ଷ ୨୭ ହଜାର ଟଙ୍କା ଜମା ନିଆଯାଇଥିଲା ।
ପରେ ସଂପୃକ୍ତ କମ୍ପାନି ତରଫରୁ ମନୋଜ ଚୌହାନ ନାମକ ବ୍ୟକ୍ତି ଏକାଧିକବାର ଓମ୍ ପ୍ରକାଶଙ୍କ ସହ ଯୋଗାଯୋଗରେ ଥିଲେ ଏବଂ ୨୦୧୯ ଜାନୁଆରୀ ୨ ତାରିଖରେ ନିତିନ ବିଜୟ ନାମକ ବ୍ୟକ୍ତିଙ୍କ ନେତୃତ୍ୱରେ ୬ ଜଣିଆ ଟିମ୍ ଓଡ଼ିଶା ଆସି ପ୍ରସ୍ତାବିତ ପେଟ୍ରୋଲ ପମ୍ପ୍ ସ୍ଥଳ ବୁଲି ଦେଖିବେ ବୋଲି କୁହାଯାଇଥିଲା ।
ନିଜକୁ ନିତିନ ପରିଚୟ ଦେଇଥିବା ବ୍ୟକ୍ତି ମଧ୍ୟ ଡିସେମ୍ବର ୨୯ ତାରିଖରେ କଥା ହୋଇ ଆସିବାର ପ୍ରତିଶ୍ରୁୁତି ଦେଇଥିଲେ ।
କିନ୍ତୁ ପରେ କେହି ଆସି ଥିଲେ ଏବଂ ୧୨.୧୧.୨୦୧୮ ରୁ ୨୯.୧୨.୨୦୧୮ ମଧ୍ୟରେ ତାଙ୍କ ଠାରୁ ମୋଟ ୪୦ ଲକ୍ଷ ୪୫ ହଜାର ହଜାର ଟଙ୍କା ଠକି ନିଆଯାଇଥିବା ଓମ୍ ପ୍ରକାଶ ତାଙ୍କ ଅଭିଯୋଗରେ ଦର୍ଶାଇଥିଲେ ।
ଅଭିଯୋଗ ପାଇବା ପରେ ଇନ୍ସପେକ୍ଟର ବିଭୁ ରଞ୍ଜନ ସୁନ୍ଦରାୟଙ୍କ ନେତୃତ୍ୱରେ ଏକ ଟିମ୍ ଏହାର ତଦନ୍ତ ଆରମ୍ଭ କରିଥିଲା ।
ଅଭିଯୁକ୍ତ ବିହାର ନାଳନ୍ଦାର ଆକାଶ କୁମାର, ଗୟାର ଶୁଭମ୍ ପ୍ରିୟଦର୍ଶୀ ଏବଂ ନୱାଡାର କୌଶଳେନ୍ଦ୍ର କୁମାରଙ୍କ ବିରୋଧରେ ଯଥେଷ୍ଟ ପ୍ରମାଣ ତଦନ୍ତକାରୀ ଟିମକୁ ମିଳିଥିଲା ।
ସେମାନଙ୍କୁ ଗତ ମାସ ୨୯ ତାରିଖରେ ଗିରଫ କରାଯିବା ପରେ ୧୬ଟି ସିମ୍ ଥିବା ମୋବାଇଲ ଫୋନ୍, ବିଭିନ୍ନ କମ୍ପାନିର ସିମ୍ କାର୍ଡ, ଲାପଟପ୍, ପେନ୍ ଡ୍ରାଇଭ, ଡଙ୍ଗଲ, ୮ ଲକ୍ଷ ୫୯ ହଜାର ଟଙ୍କା, ବିଭିନ୍ନ ବ୍ୟାଙ୍କର ୪୭ଟି ଏଟିଏମ୍ କାର୍ଡ, ଚେକ୍ ବହି, ଆଧାର ଓ ପାନ୍ କାର୍ଡ, କିଭଳି ଲୋକଙ୍କୁ ଠକାଯିବ ସେ ନେଇ ଅଭ୍ୟାସ ହୋଇଥିବା ଦୁଇଟି ନୋଟ୍ ବୁକ୍ ଇତ୍ୟାଦି ଜବତ ହୋଇଥିଲା ।
ଅଭିଯୁକ୍ତମାନ୍କୁ ପାଟନା ଜେଏମଏଫସି କୋର୍ଟରେ ହାଜର କରାଯିବା ପରେ ସେମାନଙ୍କୁ ୨ ଦିନିଆ ଟ୍ରାଞ୍ଜିଟ୍ ରିମାଣ୍ଡରେ ଅଣାଯାଇଛି ଏବଂ ସୋମବାର ଭୁବନ କୋର୍ଟରେ ହାଜର କରାଯିବ ବୋଲି କ୍ରାଇମ ବ୍ରାଞ୍ଚ ପକ୍ଷରୁ ସୂଚନା ଦିଆଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
